આ અંગે રિઝર્વ બેંક ઓફ ઇન્ડિયા - આરબીઆઇના ગવર્નરની અધ્યક્ષતામાં નાણાકીય સ્થિરતા અને આંતર નિયંત્રણ સંકલન પર નજર રાખતા નિયંત્રકોની એક ફોરમની પેટા કમિટી ફાઇનાન્શિયલ સ્ટેબિલિટી એન્ડ ડેવલપમેન્ટ કાઉન્સિલ (એફએસડીસી) આ યોજના ઉપર કામ કરી રહી છે. નોંધનીય છે કે પૂર્વ નાણા પ્રધાન પી ચિદમ્બરમે તેમના વચગાળાના બજેટમાં તમામ પ્રકારના નાણાકીય રોકાણ માટે એક ડીમેટ એકાઉન્ટની વાત કર્યા બાદ આ પ્રોજેક્ટ પર કામ શરૂ કરવામાં આવ્યું છે.